જો કે કોંગ્રેસની બહુમતી છે તેમ છતાં પણ ગત ટર્મ વખતે કોંગ્રેસમાંથી ચાર સભ્યો ખસી જતા હાથમાં આવેલી સત્તા સરકી ગઈ હતી અને ભાજપે સત્તા હાંસલ કરી લીધી હતી ત્યારે આ વખતે પણ કોંગ્રેસને હાથવેંતમાં સત્તા હોવા છતાં હજુસુધી જિલ્લા કોંગ્રેસમાં હજુપણ ભયનો માહોલ હોવાનું મનાઈ રહ્યુ છે અને બીજી તરફ ભાજપ દ્વારા યેનકેન પ્રકારે સભ્યોને ખેંચી લેવાની સોગઠાબાજી ગોઠવાઈ ગઈ હોવાની ચર્ચાએ જોર પકડતા કોંગ્રેસીઓમાં ચિંતા વ્યાપી જવા પામી છે ત્યારે આગામી ૧૭ મી માર્ચે જિલ્લા પંચાયતના પ્રમુખ-ઉપપ્રમુખની વરણી થાય તેવા સંકેત ચાલી રહ્યા છે ત્યારે પ્રમુખ કોણ બનશે તેના પર સૌની મીટ મંડાઈ છે અને પ્રમુખ પદ માટે દાવેદારી કરી રહેલા મહિલા સભ્યો પણ પોત-પોતાની રીતે પાર્ટી સમક્ષ પ્રમુખ પદ માટે રજુઆત કરી છે ત્યારે પ્રમુખ કોણ બનશે તે તો સમય જ બતાવશે પરંતુ હાલમાં ખેંચતાણ વચ્ચે હાથમાં આવેલી સત્તા સરકી ન જાય તે માટે કોંગ્રેસમાં એકતા બનાવી રાખવા માટે મોવડી મંડળ સભ્યોની આગળ પાછળ ફરી રહ્યુ છે.